**Nota informativă**

**la proiectul hotătîrii Guvernului privind modificarea Hotărîrii Guvernului nr. 867/2013 pentru aprobarea Regulamentului-tip privind modul de constituire şi de funcţionare a comitetului districtului bazinului hidrografic**

|  |
| --- |
| * + - 1. **Denumirea autorului și, după caz, a participanților la elaborarea proiectului** |
| Proiectul de modificare a fost elaborat de către Ministerul Agriculturii, Dezvoltării Regionale și Mediului cu suportul consultanților din cadrul proiectului „Consolidarea cadrului instituțional în sectorul alimentării cu apă și sanitație din Republica Moldova”, care au fost implicaţi în activitatea Comitetelor districtelor bazinelor hidrografice. |
| **2. Condițiile ce au impus elaborarea proiectului de act normativ și finalitățile urmărite** |
| Proiectul Hotărîrii Guvernului privind modificarea, completarea și abrogarea unor hotărîri de Guvern este elaborat în conformitate cu prevederile articolului 10 din Legea apelor nr 272 /2011, modificările operate prin Legea nr.249 /2018.  Prin Legea apelor nr.272/2011 a fost introdus un nou principiu de gestionare a resurselor de apă la nivel de bazin hidrografic. Astfel, Republica Moldova a fost divizată în două districte de gestionare a resurselor de apă: Districtul Hidrografic Nistru și Districtul Hidrografic Dunărea-Prut și Marea Neagră. Pentru fiecare district autoritatea responsabilă a elaborat câte un Plan de gestionare. Totodată, conform prevederilor art. 10 din Legea apelor și principiilor europene de gestionare a districtelor hidrografice, pentru fiecare district se creează cîte un Comitet. Regulamentului privind modul de constituire și funcționare Comitetului a fost aprobat prin Hotărârea Guvernului nr. 867/2013.  În prezent, conform prevederilor Regulamentului, Comitetul districtului bazinului hidrografic are doar funcții consultative, respectiv importanța acestuia este diminuată semnificativ iar membrii Comitetului nu au motivația de a participa activ la ședințe, iar în unele cazuri nu se prezintă la ședințe.  Prin modificările propuse se urmărește creșterea importanței Comitetului în luarea unor decizii ce țin de gestionarea resurselor de apă la nivel de district hidrografic, dar și împuternicirea Comitetului cu unele atribuții preluate din experiența Comitetelor/Comisiilor bazinale din Uniunea Europeană. Deciziile Comitetului vor fi remise către autoritățile publice centrale sau locale pentru a întreprinde în limita posibilităților a anumitor măsuri propuse privind protecția sau gestionarea resurselor de apă, inclusiv propuneri de modificări și completări a cadrului legislativ în acest domeniu. |
| **4. Principalele prevederi ale proiectului și evidențierea elementelor noi** |
| Prin prezentul proiect se propune modificarea procedurii de aprobare a componenţei nominale, şi anume prin Ordin de ministru, la moment fiind aprobate prin hotărîre de guvern. Această modificare va permite operarea schimbărilor la nivel de componenţă a Comitetului mult mai operativ, întru asigurarea activităţii acestora pentru implicarea activă în gestionarea eficientă a resurselor de apă.  Se propune, de asemenea, modificarea Regulamentului privind modul de constituire și funcționare a Comitetului districtului bazinului hidrografic prin completarea structurii acestuia cu elemente noi cum ar fi: elementele decizionale privind utilizarea, cantitatea și calitatea apelor, folosirea terenurilor, protecția și îmbunătățirea ecosistemelor acvatice și silvice la nivel de district hidrografic, extinderea împuternicirii Comitetului privind participarea în procesul de discuție și examinare a planurilor naționale și regionale a programelor economice și sociale de dezvoltare în cazul când implementarea acestora presupune un impact asupra resurselor de apă,  -modificarea termenului mandatului conducerii și membrilor comitetului de la 6 la 4 ani, clarificarea procedurii de nominalizare a membrilor, sporirea responsabilității personale a membrilor – prin specificarea modalităţii de înlocuire a acestora, extinderea atribuțiilor președintelui Comitetului, stabilirea principiului egalității de gen a membrilor Comitetului,  -introducerea Secretariatului tehnic permanent cu atribuțiile respective, planificarea activităților Comitetului, clarificarea procedurii de vot și extinderea transparenței activității Comitetului. Aceste elemente sunt absolut necesare pentru a asigura bună desfășurare a activității Comitetului.  De asemenea se propune diminuarea numărului reprezentanților autorităților publice centrale și locale în componența Comitetului. Aceasta este condiționată de logica și premisele creării Comitetului în sensul în care acesta va lua decizii care vor fi remise către autoritățile publice centrale și locale pentru examinare și implementare în limita posibilităților. Totodată, reprezentanții autorităților publice locale creează și sunt membri ai Comitetelor sub-bazinale, care colaborează în permanență cu Comitetul districtului bazinului hidrografic. Reprezentanții Comitetelor sub-bazinale sunt membri ai Comitetului districtului bazinului hidrografic (3membri). |
| **5. Fundamentarea economico-financiară** |
| Implementarea proiectului Hotărârii Guvernului se va realiza din contul şi în limita alocaţiilor aprobate în bugetul autorităţii administrative de gestionare a apelor pentru acest scop, conform legii bugetare anuale. Activitatea Secretariatului tehnic permanent va fi asigurată de către angajații instituțiilor deja existente, respectiv cheltuielile legate de activitate Comitetului se reduc la organizarea ședințelor, care de regulă sunt organizate la sediul autorității de gestionare a apelor. |
| **6. Modul de încorporare a actului în cadrul normativ în vigoare** |
| Proiectul propune modificarea Hotărîrii Guvernului nr. 867/2013 pentru aprobarea Regulamentului-tip privind modul de constituire și funcționare a comitetului bazinului hidrografice, elaborat urmare a modificărilor operate la Legea apelor nr.272/2011.  Proiectul prevede aprobarea componenței Comitetului prin ordinul ministrului (spre deosebire de aprobarea în prezent prin Hotărîre de Guvern), respectiv se propune abrogarea Hotărîrii Guvernului nr. 250 /2014 privind aprobarea componenței nominale a comitetelor districtelor bazinelor hidrografice. |
| **7. Avizarea și consultarea publică a proiectului** |
| Întru respectarea transparenţei în procesul decizional, proiectul va fi plasat pe pagina web a ministerului.  Avize au fost recepționate de la Ministerul Finanțelor, Ministerul Sănătății, Muncii și Protecției Sociale, Ministerul Justiției, Centrul Național Anticorupție.  În conformitate cu prevederile pct. 201 din Regulamentul Guvernului, aprobat prin Hotărîrea Guvernului nr. 610/2018, proiectul a fost prezentat spre reavizare pentru definitivare, au fost recepționate avize de la Ministerul Sănătății, Muncii și Protecției Sociale și Centrul Național Anticorupție – comunicînd lipsa de obiecții. |
| 8.**Constatările expertizei anticorupție**  ”În cadrul procesului de elaborare au fost respectate prevederile legale cu privire la transparența în procesul decizional și proiectul corespunde normelor de tehnică legislativă.  Proiectul corespunde interesului public general, deoarece va contribui la monitorizarea, evaluarea, gestionarea, protecția și folosința eficientă a apelor de suprafață și a celor subterane.  În normele proiectului supus expertizei anticorupție au fost identificați următorii factori de corupție:  -formulare ambiguă care admite interpretări abuzive;  -utilizarea neuniformă a termenilor;  -norme de trimitere defectuoase;  -lacune de drept.  În contextul preîntîmpinării apariției cărorva neclarități la aplicarea în practică a normelor proiectului, considerăm oportună redactarea acestuia în contextul obiecției și recomandării din prezentul raport de expertiză anticorupție.”  Proiectul a fost redactat conform obiecțiilor și recomandărilor. |
| 9.**Constatările expertizei juridice**  Expertiza juridică a semnalat încălcări ale tehnicii legislative (*Legea nr.100/2017 cu privire la actele normative*), proiectul fiind redactat conform obiecțiilor și recomandărilor. |

**Ministru Georgeta MINCU**

Victoria Gratii

022 204538